**SEURAN SÄÄNNÖT**

**1§ NIMI JA KOTIPAIKKA**

Yhdistyksen nimi on Arctic Cheer All-Star ry ja sen kotipaikka on Rovaniemen kaupunki. Yhdistyksen toiminta-alue on Rovaniemi lähiympäristöineen. Yhdistyksestä käytetään näissä säännöissä lyhennystä ACA tai sanaa seura. Yhdistyksen kieli on suomi.

**2§ SEURAN TARKOITUS**

ACA;n tarkoitus on edistää ja kehittää cheerleading;- ja cheertanssiharrastusta omalla toiminta-alueella siten, että mahdollisimman moni seuran jäsen harrastaisi kilpa-, tai harrastetasolla, huomioiden jokaisen jäsenen edellytykset ja tarpeet sekä kannustaa jäseniään urheilulliseen elämäntapaan.

**3§ TARKOITUKSEN TOTEUTTAMINEN**

ACA voi tarkoitusta toteuttaakseen järjestää jäsenilleen

* cheerleadingtoimintaan liittyviä harjoitus- ja valmennustoimintaa
* cheerleadingtoimintaan liittyviä leirejä
* cheerleadingtoimintaan liittyviä näytöksiä, kilpailuja sekä huvi- ja tiedotustilaisuuksia
* ohjaustoimintaa
* cheerleadingtoimintaan liittyviä koulutustilaisuuksia
* kunto- ja virkistystoimintaa
* harjoittaa ravintola- ja kahvilaliikettä yhdessä toimipaikassa
* hankkia tarvittavia välineitä ja tuotteita, ja välittää niitä jäsenilleen ja muille järjestöille

ACA voi tarkoitustaan toteuttaakseen järjestää seuran ulkopuolisille ihmiselle

* muuta vastaavaa toimintaa, jonka tavoitteena on edistää kansalaisten fyysistä ja henkistä toimintakykyisyyttä ja hyvinvointia
* tiedotus- ja suhdetoimintaa

ACA toteuttaa tarkoitustaan

* kiinnittämällä ehdotusten, anomusten ja aloitteiden kautta toiminta-alueensa viranomaisten ja muiden yhteisöjen huomiota sekä pyrkii omatoimisesti liikunnan kehittämiseen ja sille tarpeellisten harjoituspaikkojen ja välineiden hankkimiseen ja hoitamiseen sekä muiden edellytysten luomiseen.
* huolehtimalla julkaisu-, ja tiedotustoiminnasta
* edistää liikunnan avulla tasa-arvoa ja suvaitsevaisuutta sekä tukee kulttuurien moninaisuutta ja ympäristön kestävää kehitystä.

**4§ TOIMINNAN TUKEMINEN**

Toimintansa tukemiseksi ACA

* voi hankkia sponsoreita
* omistaa, hallita ja vuokrata kiinteää ja irtainta omaisuutta
* ottaa vastaan lahjoituksia ja testamentteja
* toimeenpanna asianmukaisen luvat saatuaan arpajaisia, rahankeräyksiä, myyjäisiä ja huvitilaisuuksia
* välittää että valmistaa jäsenilleen voittoa tavoittelematta liikuntaan liittyviä tuotteita, välineitä, asuja ja tarvikkeita
* myydä mainostilaa mm. yhdistyksen järjestämissä tapahtumissa, painotuotteissa, kilpailuasuissa, kotisivuilla sekä sosiaalisen median tileillä

**5§ SEURAN JÄSENYYS**

ACA on Suomen Cheerleadingliitto ry:n ja Lapin Liikunta ry:n jäsen, joiden sääntöjä ja määräyksiä seura noudattaa. Muista jäsenyyksistä päättää ACA:n hallitus.

**6§ SEURAN JÄSENET**

ACA:n jäseneksi voi liittyä kuka tahansa luonnollinen henkilö, joka hyväksyy ACA;n tarkoituksen ja haluaa harrastaa cheerleadingtoimintaa. ACA:n hallituksen jäsenet ovat automaattisesti seuran jäseniä.

Jäseneksi liitytään rekisteröitymällä ACA:n jäsenrekisteriin 14 vuorokauden kuluessa aloittamisesta. Jäseneksi liittyvän tulee hyväksyä ACA;n säännöt ja hän sitoutuu hoitamaan jäsenen velvollisuudet seuralle.

ACA:lla on viisi eri jäsentasoa:

* harrastava jäsen, joka maksaa jäsen-, kausi-, ja muut harjoitusmaksut. Äänioikeuden saa sinä vuonna, kun harrastaja täyttää 16 vuotta. Harrastavan jäsenen huoltaja(t) ei voi käyttää harrastajan äänioikeutta yhdistyksen kokouksissa.
* kannattajajäsen, joka maksaa 10 € suuruisen kannattajamaksun. Kannattajajäseneksi voidaan hyväksyä luonnolliset henkilöt ja oikeuskelpoiset yhteisöt, jotka haluavat tukea seuran tarkoitusta ja toimintaa. Kannattajajäsenellä on puheoikeus, mutta ei äänioikeutta.
* yleisjäsen, joka maksaa 15 € suuruisen jäsenmaksun kerran vuodessa. Yleisjäsen on äänioikeutettu ja saa äänioikeuden sinä vuonna, kun täyttää 16 vuotta.
* kunniajäsen, jonka ACA:n kokous voi hallituksen esityksestä nimittää. Kunniajäseneksi voidaan nimittää henkilöitä, jotka ovat toiminnallaan merkittävästi edistäneet seuran toimintaa. Kunniajäsenen arvo on elinikäinen. Kunniajäsenellä on puheoikeus, mutta ei äänioikeutta. Kunniajäsen ei ole jäsenmaksuvelvollinen.
* hallitusjäsen, joka maksaa jäsenmaksun. Hallituksen jäsenillä on äänioikeus.

**ACA:n jäsenen velvollisuudet ovat:**

* hoitaa ajallaan ACA:n määräämät maksut ja lajiliiton lisenssin
* sitoutuu käyttäytymään harjoitus-, edustus- ja kilpailutilanteissa ACA:n ja lajin edun mukaisesti
* edistää lajin tunnettavuutta kotipaikkakunnalla, mm. osallistumalla asianmukaisiin tapahtumiin, varainkeruisiin, talkoisiin, näytöksiin ja esityksiin mahdollisuuksien mukaan
* sitoutuu seuraamaan hallituksen ja valmentajien antamia määräyksiä
* ACA:n jäseneksi sitoutuessaan harrastaja sitoutuu pidättäytymään kaikesta epäasiallisesta somekäyttäymisestä. Seuraa edustaessaan jäseniltä odotetaan asiallista somekäyttäytymistä, joka ei loukkaa muita cheerleading harrastajia tai yleisesti ketään muutakaan.

**7§ JÄSEN-, JA KAUSIMAKSUT**

ACA päättää kerran vuodessa syyskokouksessaan seuran jäsen-, kannatus- ja kausimaksut. Jäsen on velvollinen maksamaan jäsen-, ja kausimaksut jäsenyyden päättymiseen saakka. Kunniajäseniltä ei peritä maksuja.

**8§ SEURASTA EROAMINEN**

Jäsenellä on oikeus erota seurasta ilmoittamalla siitä

* kirjallisesti hallitukselle tai sen puheenjohtajalle
* ilmoittamalla erosta seuran kokouksessa pöytäkirjaan merkitsemistä varten
* tekemällä eroamisilmoitus seuran kotisivuilla

Ero katsotaan tapahtuneeksi heti kun ilmoitus on tehty, mutta eroava on velvollinen suorittamaan maksunsa sekä muut näiden sääntöjen edellyttämät velvoitteet kuluvan harjoituskauden loppuun asti.

**9§ JÄSENEN ERONNEEKSI KATSOMINEN**

Hallitus voi katsoa jäsenen eronneeksi seurasta, jos jäsen on jättänyt edellisenä kalenterivuonna erääntyneen jäsenmaksun maksamatta tai on muuten jättänyt täyttämättä ne velvollisuudet, joihin hän on ACA;an liittymällä sitoutunut.

**10§ JÄSENEN EROTTAMINEN JA MUUT KURINPITOTOIMET**

Hallitus voi erottaa jäsenen, joka on

* jättänyt erääntyneen jäsenmaksunsa maksamatta
* joka ei täytä näiden sääntöjen mukaisia velvollisuuksiaan
* toimii vastoin yhdistyksen tarkoitusta tai toiminnan perustaa
* on menettelyllään vahingoittanut seuraa tai sen toimintaa
* toimii törkeästi vastoin urheilun eettisiä periaatteita
* jos yhdistyslain mukainen erottamisperuste on olemassa

Ero astuu voimaan heti, kun ilmoitus on tehty, mutta erotettava jäsen on velvollinen maksamaan seuralle jäsenmaksut ja muut maksut sekä hoitamaan sääntöjen edellyttämät velvoitteet kuluvan harjoituskauden loppuun asti. Erotetulla ei ole oikeutta vaatia maksamiaan maksuja takaisin.

Hallitus voi myös päättää jäsenen sulkemisesta määräajaksi seuran toiminnasta.

Ennen erottamista, määräaikaista sulkemisesta seuran toiminnasta, kilpailuoikeuden menettämistä, sakkoa tai varoitusta jäsenelle on varattava tilaisuus tulla kuulluksi, ellei perusteena ole jäsenmaksun maksamatta jättäminen.

Jäsenellä, joka ei ole suorittanut säännöissä tarkoitettuja maksujaan kahden kuukauden kuluttua niiden erääntymisestä ei ole äänioikeutta seuran kokouksessa.

Mikäli ACA:n jäsen laiminlyö velvollisuutensa maksaa jäsenyyteen liittyviä maksuja, siitä seuraa maksumuistutus, jonka jälkeen maksamatta jääneet maksut menevät perintään. Mikäli jäsen on maksukyvytön, tekee hän rahastonhoitajan kanssa maksusuunnitelman tai pyytää laskun eräpäivän siirtoa, vähintään kolme päivää ennen laskun erääntymistä.

Tulevalla harrastajajäsenellä on oikeus harjoitella 14 vuorokauden ajan maksutta, jonka jälkeen hän joko maksaa ACA:n määrittämät maksut ja liittyy ACA:n jäseneksi tai lopettaa harjoituksissa käynnin.

Jos entinen jäsen, jolla on rästissä olevia maksuja, haluaa liittyä ACA:n jäseneksi uudelleen, on hän harjoituskiellossa siihen asti, että on maksanut erääntyneet maksut.

ACA:n jäsen sitoutuu noudattamaan kulloinkin voimassa olevaa Suomen Antidoping toimikunta ADT ry:n vahvistamaa antidopingsäännöstöä, kansainvälisen lajiliiton antidopingsäännöstöjä sekä kansainvälisen olympiakomitean antidopingsäännöstöjä. Dopingrikkomukset ja yhdistyksen jäsenelle niistä määrättävät seuraamukset on määrätty edellä mainituissa antidopingsäännöstöissä.

ACA ja sen jäsenet sitoutuvat Urheilun oikeusturvalautakunnan toimivaltaan ja sitoutuvat noudattamaan lautakunnan päätöksiä.

Seuran jäsen voi joutua korvaamaan dopingrikkomuksella aiheuttamansa vahingon seuralle ja kansalliselle lajiliitolle sekä kansainväliselle lajiliitolle.

Urheilun eettisten periaatteiden vastaista toimintaa on

* urheilulle vieraiden aineiden käyttö
* huumeiden ja dopingaineiden käyttö ja käytön edistäminen
* julkinen häiritsevä esiintyminen alkoholin vaikutuksen alaisena ja yleensä päihteiden väärinkäyttö
* tupakan tai tupakkatuotteiden käytön yhdistäminen urheilutilanteisiin
* epäasiallinen käyttäytyminen kilpailu-, ja harjoitustilanteessa
* väkivalta, törkeä kielenkäyttö ja epäasiallinen arvostelu ja käyttäytyminen, tuomarin harhautus ja muu sääntökikkailu
* toistuva ja räikeä peli-, tai kilpailusääntöjen rikkominen
* jatkuva oman joukkueen tai ryhmän joukkuehengen rikkominen
* urheiluhuijaus
* kilpailutilan tai välineiden manipulointi
* tuloksista etukäteen sopiminen
* vedonlyönti
* vedonlyönti omasta kilpailusta
* lahjonta
* tuomareiden, kilpakumppaneiden, valmentajien tai toimitsijoiden lahjominen tai sen yritys tuloksen manipuloimiseksi
* sukupuolinen häirintä

Urheilun eettisten periaatteiden vastaisesta toiminnasta on seuraamuksena lajiliiton määräämä rangaistus sen mukaan kuin liiton säännöissä tai kilpailusäännöissä määrätään, kuitenkin enintään kahden vuoden toimintakielto.

ACA:n hallitus voi rankaista urheilun eettisten periaatteiden vastaisesta toiminnasta jäsentä. Jäsenelle on annettava tilaisuus tilanteen korjaamiseen ja selityksen antamiseen kuukauden kuluessa.

ACA;n rankaisu voidaan toteuttaa

* kirjallisella tai julkisella muistutuksella tai varoituksella
* harjoituksista sulkemalla
* kiellolla edustaa ACA:a määräajaksi tai kokonaan
* ACA:sta erottamisella määräajaksi tai kokonaan

**11§ HALLITUS**

ACA:n asioita hoitaa hallitus, johon kuuluu vuosikokouksessa valittu puheenjohtaja ja vähintään neljä (4), enintään kahdeksan (8) varsinaista jäsentä. Puheenjohtajan ja hallituksen toimikausi on kaksi (2) kalenterivuotta.

Hallitus valitsee keskuudestaan varapuheenjohtajan ja ottaa keskuudestaan tai ulkopuolelta sihteerin, rahastonhoitajan ja muut tarvittavat toimihenkilöt.

Hallitus kokoontuu puheenjohtajan ja hänen estyneenä ollessaan varapuheenjohtajan kutsusta, kun he katsovat siihen olevan aihetta tai kun vähintään puolet hallituksen jäsenistä sitä vaatii.

Hallitus on päätösvaltainen, kun vähintään puolet sen jäsenistä, puheenjohtaja tai varapuheenjohtaja mukaan luettuna on läsnä. Asiat ratkaistaan ehdottomalla äänten enemmistöllä. Äänten mennessä tasan ratkaisee puheenjohtajan ääni, vaaleissa kuitenkin arpa.

Hallituksen tehtävänä on

* kutsua kokoukset koolle sekä valmistella ja panna ACA:n kokousten päätökset täytäntöön
* edustaa ACA:ia
* johtaa ja kehittää ACA:n toimintaa
* vastata seuran omaisuudesta ja taloudesta
* hyväksyä ja erottaa jäsenet ja pitää jäsenluetteloa
* nimetä tarvittaessa seuran jaostot, valiokunnat ja työryhmät
* tehdä seuran toiminta-, ja taloussuunnitelma seuraavaa toimintavuotta varten
* tehdä seuran toimintakertomus ja tilinpäätös
* hankkia ja kouluttaa valmentajia ja muita seuratoimijoita
* hoitaa seuran tiedotustoimintaa
* päättää jäseniä koskevista kurinpitotoimista
* laatia toiminnasta vuosittain tilastot ja lähettää ne liiton sääntöjen mukaisesti liittoon
* valita ja erottaa seuran palkatut toimihenkilöt
* päättää seuran ansiomerkkien myöntämisestä sekä tehdä esitys muista kunnia-, ja ansiomerkeistä
* suorittaa muut yhdistyslain ja sääntöjen vaatimat määräaikaiset toimenpiteet

**12§ KEVÄT-, JA SYYSKOKOUS**

ACA pitää vuosittain kaksi varsinaista kokousta. Kevätkokous pidetään maalis-toukokuussa ja syyskokous syys-marraskuussa. Hallitus kutsuu seuran kokouksen koolle vähintään 14 päivää ennen kokousta ilmoittamalla siitä seuran internet-sivuilla. Kokouskutsussa on huomioitava yhdistyslain 24§:n määräykset. Hallituksen tai jäsenistön niin päättäessä kokoukseen voi osallistua myös etäyhteyksien välityksellä.

Kevätkokouksessa käsitellään seuraavat asiat

* esitetään hallituksen laatima vuosikertomus, tilinpäätös ja tilintarkastajan antama lausunto
* päätetään tilinpäätöksen vahvistamisesta ja vastuuvapaudesta myöntämisestä hallitukselle ja muille vastuuvelvollisille
* päätetään jäsenyydestä muissa järjestöissä ja yhteisöissä
* päätetään seuran edustajat niihin järjestöihin ja yhteisöihin, joissa seura on jäsenenä
* käsitellään asiat, jotka seuran jäsen on jättänyt hallitukselle käsiteltäväksi

Syyskokouksessa käsitellään seuraavat asiat

* vahvistetaan tulevan kauden toimintasuunnitelma ja talousarvio
* valitaan hallituksen jäsenet
* valitaan hallituksen puheenjohtaja seuraavalle kaudelle
* valitaan tilintarkastaja/toiminnantarkastaja ja varatilintarkastaja/varatoiminnantarkastaja
* vahvistetaan tulevan kauden jäsen-, harjoitus- ja kannattajajäsenmaksun suuruus
* käsitellään muut hallituksen esittämät asiat
* käsitellään asiat, jotka seuran jäsen on jättänyt hallitukselle käsiteltäväksi

Asioita, joita seuran jäsenet haluavat kevät- tai syyskokouksen käsiteltäväksi, on tehtävä hallitukselle kirjallinen esitys 30 päivää ennen kokousta.

Ylimääräinen kokous pidetään, kun

* ACA:n kokous niin päättää
* ACA:n hallitus katsoo siihen olevan aihetta
* kun vähintään yksi kymmenesosa (1/10) ACA:n äänioikeutetuista jäsenistä sitä hallitukselta erityisesti ilmoitettua asiaa varten kirjallisesti vaatii

Kokous on kutsuttava koolle viimeistään kahden (2) kuukauden kuluttua vaatimuksen esittämisestä samalla tavalla ja samassa ajassa kuin syys-ja kevätkokous.

ACA:n jäsen voi edustaa kokouksessa myös valtakirjalla.

ACA:n kunniapuheenjohtajilla, kunniajäsenillä ja kannattajajäsenillä on kokouksissa vain puheoikeus.

**13§ PÖYTÄKIRJA**

Seuran, sen hallituksen, jaostojen ja valiokuntien kokouksissa on pidettävä pöytäkirjaa. Seuran kokousten pöytäkirjat ovat kokouksen puheenjohtajan ja sihteerin allekirjoitettava sekä valittujen tarkistajien tarkistettava.

**14§ TILIKAUSI JA TILINTARKISTUS**

Seuran tilikausi on kalenterivuosi.

Tilinpäätös tarvittavine asiakirjoineen ja hallituksen vuosikertomus on annettava toiminnantarkastajalle/-jille viimeistään 21 vuorokautta ennen kevätkokousta. Toiminnantarkastajan /-jien tulee antaa kirjallinen toiminnantarkastuslausuntonsa hallitukselle viimeistään kaksi viikkoa ennen kevätkokousta.

Seuran toiminnantarkastajien toimikausi on kalenterivuosi. Syyskokous valitsee seuralle yhden (1) tai kaksi (2) toiminnantarkastajaa ja yhden (1) varatoiminnantarkastajan.

**15§ SEURAN NIMENKIRJOITTAMINEN**

Seuran nimenkirjoittamisoikeus on hallituksen puheenjohtajalla yksin tai varapuheenjohtajalla, sihteerillä tai rahastonhoitajalla kaksi (2) yhdessä.

**16§ JAOSTOT**

Seura voi jakaa toimintaansa jaostoihin toiminnan ja tarkoituksen mukaan. Jaostot voivat päättää sisäisesti toiminnastaan kuitenkin siten, että seuran hallitus vahvistaa jaoston tekemät oikeustoimet.

**17§ SÄÄNTÖJEN MUUTTAMINEN**

Näiden sääntöjen muuttamisesta päättää seuran kokous vähintään kolmen neljäsosan (3/4) enemmistöllä annetuista äänistä. Kokouskutsussa on mainittava sääntöjen muuttamisesta.

**18§ SEURAN PURKAMINEN**

Seuran purkamisesta päättää seuran kokous vähintään kolmen neljäsosan (3/4) enemmistöllä annetuista äänistä. Kokouskutsussa on mainittava seuran purkamisesta.

ACA:n purkautuessa käytetään varat ACA:n tarkoituksen edistämiseen purkamisesta päättävän kokouksen määräämällä tavalla. ACA:n tullessa lakkautetuksi käytetään sen varat samaan tarkoitukseen.